Diari Oficial de la Generalitat Valenciana


Sumari del DOGV 5336, del 31-08-2006 (2006/9592)

RESOLUCIÓ de 13 de juliol de 2006, per la qual es declara àrea de rehabilitació d'edificis amb patologies estructurals derivades de l'ús de ciment aluminós el grup de 583 habitatges san francisco de sales d'Elda.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9592


Data del document
:   13-07-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Elda
    * construcció urbana
    * habitatge social

RESOLUCIÓ de 13 de juliol de 2006, per la qual es declara àrea de rehabilitació d'edificis amb patologies estructurals derivades de l'ús de ciment aluminós el grup de 583 habitatges san francisco de sales d'Elda. [2006/9592]  
La Cooperativa San Francisco de Sales d'Elda, promoguda en tres fases entre els anys 1959 i 1968, i projectada per l'arquitecte Juan Antonio Garcia Solera, forma un conjunt urbà de 583 habitatges.  
Com va ser detectada la presència de ciment aluminós en el 1994, l'esmentada cooperativa va formular al desembre de 1995 una sol·licitud de qualificació per a acollir-se a les ajudes vigents en rehabilitació, i l'expedient queda acollit a les ajudes simplificades que per a les comunitats de propietaris s'incloïen en el Decret 9/1995, de 10 de gener.  
La limitació econòmica a la quantia màxima de les ajudes, com també el pressupost protegible màxim, feien difícilment viable escometre les obres amb les esmentades quanties.  
Per a pal·liar aquesta situació es va recórrer al que preveu el Decret 173/1998, de 20 d'octubre, perquè es puguen adoptar mesures excepcionals per raons de caràcter social, procedint mitjançant una resolució del conseller competent en habitatge de data 25 d'octubre de 2000, a declarar de forma excepcional un major pressupost i ajudes.  
Posteriorment, per resolució del conseller, en data de 3 de maig de 2005, de nou, es declara la revisió dels pressupostos màxims protegits i en conseqüència les subvencions que ha de pagar la Cooperativa San Francisco de Sales d'Elda per l'actuació de rehabilitació que es va realitzar amb el corresponent expedient.  
Les obres que es realitzen tenen com a objecte l'adequació estructural i funcional de la totalitat dels edificis que constituïxen el grup, així com les obres d'habitabilitat dels habitatges directament derivades d'aquelles.  
La necessitat d'articular un mecanisme que possibilite una major claredat tant en les ajudes com en la gestió d'aquestes, possibilita que de conformitat amb l'informe tècnic que s'adjunta i l'article 19, punt 1, del Decret 81/2006, de 9 de juny, del Consell que establix la possibilitat de declarar com a àrees de rehabilitació, els edificis o grups o conjunts d'habitatges de disseny unitari, destinats a residència habitual i permanent, sobre els quals siga necessari promoure intervencions amb l'objecte d'impulsar la rehabilitació d'edificis i habitatges que presenten patologies estructurals o amb altres derivades de la utilització de ciment aluminós, per a garantir el compliment dels requisits bàsics de seguretat i funcionalitat i els derivats d'aquestes que afecten els d'habitabilitat.   
És per això que resolc:  
Declarar com a àrea de rehabilitació d'edificis amb patologies estructurals derivades de l'ús de ciment aluminós el grup d'habitatges San Francisco de Sales d'Elda format per 583 habitatges, segons preveu l'article 19 del Decret 81/2006, de 9 de juny, del Consell atesos els requisits i limitacions que s'hi establixen, la Cooperativa San Francisco de Sales és l'ens gestor d'aquesta.   
La present resolució s'adequarà als requisits per a l'obtenció de la qualificació provisional, si és el cas i definitiva de l'actuació, i la quantia de l'ajuda a càrrec dels fons de la Generalitat, serà determinada en la seua liquidació final, de conformitat amb el Decret 81/2006, de 9 de juny, del Consell de la Generalitat.  
València, 28 de juliol de 2006.. El director general d'habitatge i projectes urbans: Bernabé Bueno Miralles.